Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista Neuvoston yhteiseen kantaan ehdotuksesta Euroopan parlamentin ja Neuvoston päätös Euroopan laajuisia energiaverkkoja koskevien suuntaviivojen vahvistamisesta ja päätöksen 96/391/EY ja päätöksen N:o 1229/2003/EY kumoamisesta (KOM(2003) 742 lopullinen, C5-0064/2004, 2003/0297(COD)) Komission ehdotusta muuttava EY:n perustamissopimuksen 250 (2) artiklan nojalla /* KOM/2006/0381 lopull. - COD 2003/0297 */





[pic] | EUROOPAN YHTEISÖJEN KOMISSIO | Bryssel 6.7.2006 KOM(2006) 381 lopullinen 2003/0297 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS Euroopan laajuisia energiaverkkoja koskevien suuntaviivojen vahvistamisesta ja päätöksen 96/391/EY ja päätöksen N:o 1229/2003/EY kumoamisesta (KOM(2003) 742 lopullinen, C5-0064/2004, 2003/0297(COD)) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0297 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS Euroopan laajuisia energiaverkkoja koskevien suuntaviivojen vahvistamisesta ja päätöksen 96/391/EY ja päätöksen N:o 1229/2003/EY kumoamisesta (KOM(2003) 742 lopullinen, C5-0064/2004, 2003/0297(COD)) 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. TAUSTAA a) Komissio antoi päätösehdotuksen 10.12.2003. b) Ehdotus toimitettiin Euroopan parlamentille ja neuvostolle 11.12.2003. c) Euroopan talous- ja sosiaalikomitea antoi lausuntonsa 2.6.2004. d) Euroopan parlamentti antoi lausuntonsa ensimmäisessä käsittelyssä 7.6.2005. e) Neuvosto laati poliittisen yhteisymmärryksen 28.6.2005. f) Neuvosto vahvisti yhteisen kannan 1.12.2005. g) Euroopan parlamentti antoi lausuntonsa toisessa käsittelyssä 4.4.2006. 3. EHDOTUKSEN TARKOITUS Päätösehdotuksen pääasiallisena tarkoituksena on sisällyttää 10 uutta jäsenvaltiota ensisijaisten hankkeiden järjestelmään ja tehostaa hankkeiden toteuttamista. TEN-E-tuki keskitetään hankkeisiin, joilla on merkittävä vaikutus yhteenliittämiskapasiteettiin. Tällaiset hankkeet kuvataan alkuperäisen ehdotuksen liitteessä IV. Suuntaviivoja koskevan ehdotuksen keskeiset uudet asiat ovat seuraavat: (i) Euroopan etua koskeviksi hankkeiksi voidaan luokitella hankkeet, joilla on merkittävä rajat ylittävä ulottuvuus, ja (ii) voidaan nimetä eurooppalainen koordinaattori , joka edistää kyseisten hankkeiden valmistelua ja toteuttamista sovitun aikataulun mukaisesti. 4. KOMISSION KANTA EUROOPAN PARLAMENTIN TARKISTUKSIIN 4.1. Komission hyväksymät tarkistukset Komissio voi hyväksyä kaikilta osin kaikki Euroopan parlamentin ehdottamat 17 tarkistusta, jotka ovat Euroopan parlamentin ja neuvoston toista käsittelyä silmällä pitäen sopiman kompromissipaketin tulos. Tarkistuksilla tekstiin palautetaan komission alkuperäiseen ehdotukseen sisältyneet keskeiset asiat: “Euroopan etua koskevat hankkeet” ja “eurooppalainen koordinaattori”. Kompromissiin pääsemistä edisti sen tunnustaminen, että olennaiset ja ajantasaiset tiedot ovat pikemminkin hankkeita toteuttavien yritysten kuin jäsenvaltioiden hallussa. Päätösluonnoksessa velvoitetaankin jäsenvaltiot varmistamaan Euroopan etua koskeviin hankkeisiin liittyvien tietojen kulku ja rajat ylittävä koordinointi. Yhteiseen kantaan ehdotetut tarkistukset koskevat pääasiassa seuraavia seikkoja: - Tekstiin palautetaan käsite “ Euroopan etua koskevat hankkeet ” (1 artiklan 1 kohta, 5 artiklan a alakohta, 6 artiklan 5 kohta ja 8 artikla). - Tekstissä tehdään ero rahoituksen lähteen perusteella rahoituksen ensisijaisuuden asteeseen antamalla “asianmukainen etusija” neuvoston asetuksen (EY) N:o 2236/95 mukaiselle rahoitukselle ja kiinnittämällä “erityistä huomiota” Euroopan etua koskeviksi hankkeiksi luokiteltuihin hankkeisiin, jotka saavat rahoitusta muista yhteisön yhteisistä varoista (8 artiklan 2 ja 3 kohta). - Jäsenvaltiot toteuttavat rajat ylittävää koordinointia , jos Euroopan etua koskevaksi hankkeeksi luokitellun hankkeen edistymisessä todetaan tai ennakoidaan merkittävää myöhästymistä. Komissio voi tällaisissa tapauksissa pyytää kyseisiä jäsenvaltioita selvittämään myöhästymisen syyt kolmen kuukauden kuluessa (8 artiklan 6 kohta). - Jäsenvaltiot vaativat poistamaan tekstistä säännöksen, jonka mukaan komissio voi päättää, että myöhästymistapauksissa hankkeen nimeäminen Euroopan etua koskevaksi hankkeeksi peruutetaan . Jäsenvaltiot perustelevat tätä sillä, että niillä on vain rajallinen vaikutusmahdollisuus rakennusvaiheessa, jonka toteuttavat yksityisyritykset. Komissio hyväksyy tämän, kun otetaan huomioon edistyminen koordinoinnin ja valvonnan osalta. - Tekstiin on lisätty säännös, jonka mukaan komissio voi nimetä eurooppalaisen koordinaattorin yhteistyössä niiden jäsenvaltioiden kanssa, joita asia koskee, ja Euroopan parlamenttia kuultuaan, kun Euroopan etua koskevaksi hankkeeksi määritetty hanke viivästyy merkittävästi tai sen toteuttamisessa esiintyy ongelmia (10 artiklan 1 kohta). - Raportointivaatimusten osalta jäsenvaltioiden on komission tätä tarkoitusta varten antaman aikatauluehdotuksen pohjalta toimitettava komissiolle päivitetty ja ohjeellinen aikataulu, jota sovelletaan Euroopan etua koskevien hankkeiden toteuttamisessa. Komissio esittää joka toinen vuosi raportin mainittujen hankkeiden etenemisestä. Jos hankkeelle on nimetty eurooppalainen koordinaattori, koordinaattori hoitaa tämän tehtävän (9 artiklan 1 ja 2 kohta). 5. PÄÄTELMÄ Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.